cyanic-selkie/wikianc huggingface dataset:
Makuuhuone
Pienissä asunnoissa, niin sanotuissa yksiöissä, ei ole erillistä makuuhuonetta. Tällaisen asunnon yhteydessä voi olla alkovi eli makuusyvennys, vuoteelle tarkoitettu pieni tila, joka aukeaa asuinhuoneeseen. Makuukomeron edessä voi olla verho, liuku- tai paljeovi. Piirustusmerkintänä käytetään tekstiä ALKOVI, vakiintunutta lyhennemerkintää ei ole.
Historia
Ennen vuoteen keksimistä ihmiset nukkuivat pehmeitten luonnonmateriaalien, esimerkiksi olkien tai eläinten taljojen, päällä. Vuoteiden käyttö yleistyi vasta keskiajalla ja levisi aateliston ja muiden varakkaiden ihmisten kautta koko kansan käyttöön.
Kalustus
Makuuhuoneen kalustukseen kuuluvat yleensä vuoteet, kaapit tai kaapistot ja yöpöydät, usein myös jonkinlainen työskentelypiste eli pöytä ja kirjahylly tarpeen mukaan myös tuoli. Lapsiperheen vanhempien makuuhuoneessa voi olla vauvan sänky ja hoitopöytä. Makuuhuoneessa voi olla myös asukkaiden vaatteiden ja vuodevaatteiden säilytystiloja joko kiinteinä tai irrallisina vaatekaappeina tai huoneeseen liittyvänä vaatehuoneena, elleivät nämä tilat sijaitse esimerkiksi asunnon eteisen yhteydessä.
Matala (Simo)
Matala on kylä Simojoen länsirannalla Simon kunnan liikekeskustan koillispuolella Lapin maakunnassa. Se sijaitsee noin 16 kilometriä koilliseen kunnan keskustaajamasta Jokikylän ja Alaniemen välillä. Joen toisella rannalla sijaitsee Soikon kylä.
Matalan kylän maisemaa hallitsevat Simojoen Lappalaisenkoski, jokirantojen pellot sekä Martimoaavan suoalueet.
Arkesine
Arkesine oli antiikin aikainen kaupunki ja kaupunkivaltio (polis) Amorgoksen (nyk. Amorgós) saarella Kreikassa. Sen arkeologinen alue sijaitsee saaren pohjoisrannikolla, linnuntietä noin 1,5 kilometriä pohjoiseen nykyisestä Vroútsiksen kylästä ja noin kolme kilometriä pohjoiskoilliseen Arkesínin kylästä.
Arkesinen akropolis eli linnavuori sijaitsi niemessä olevalla kukkulalla. Paikalla on linnoitusmuurien ja tornien jäänteitä. Myös keskiajalla paikalla oli linnoitus, jonka mukaan kukkula nykyään tunnetaan nimellä Kastrí. Suurin osa paikalla olevista raunioista on peräisin tältä ajalta. Kukkulalla on nykyisin myös Neitsyt Marian (Panagía i Kastrianí) kirkko.
Etelämpänä lähempänä Vroútsiksen kylää on nykyisin Johannes Kastajan kirkko (Ágios Ioánnis Apokefalistís), jonka uskotaan olevan rakennettu Athene Itonialle omistetun temppelin paikalle. Pyhän Kolminaisuuden kirkon (Agía Triáda) lähellä on hellenistisellä kaudella 300-luvulla eaa. rakennetun tornin rauniot.
Kaupungin lähellä ei ole hyvää satamapaikkaa; sataman oletetaan sijainneen kauempana, mahdollisesti lännessä Káto Kámpoksen lahdella.
Siirros
Siirros eli lohkoliikunto on geologiassa käytetty nimitys maankuoren jännitystilojen aiheuttamasta kallioperälohkojen siirtymisestä toisiinsa nähden pysty- tai vaakasuoraan halkeamaa pitkin. Siirroksen korkeus voi vaihdella muutamista senttimetreistä jopa satoihin metreihin. Yksinkertaisin siirrosmuoto on siirrostörmä. Useista vierekkäin olevista siirrostörmistä käytetään nimitystä porrassiirros. Yleensä siirroksen muodostuminen ilmenee maanjäristyksenä.
Kun kaksi siirroslinjan välistä lohkoa vajoaa, syntyy vajoama, jollaisia ovat esimerkiksi Inarinjärven allas sekä Satakunnan Pyhäjärvi. Kun lohko kohoaa tai lohkon ympäristö vajoaa, syntyy horsti, jollaisia ovat esimerkiksi Inarinjärveä ympäröivät tunturit. Lohkoliikunnan muotoon vaikuttaa kallioperän kivilaji: esimerkiksi graniitilla kolme lohkosuuntaa, liuskeilla kaksi.
Suomessa lohkoliikunnat ovat vaikuttaneet eniten kallioperän kehitykseen. Lohkoliikuntoja on myös Etelä-Saksan alueella ja Alppien läheisyydessä, missä ne ovat paljon suurempia.
Toiminta
Lohkoliikuntojen synty ja toiminta perustuu kivien suhteelliseen liikkumiseen toisiaan vastaan lohkojen rajalla. Lohkojen välisestä kitkasta ja lohkojen jäykkyydestä johtuen lohkot eivät voi virrata toistensa ohi tai liukua toistensa päälle, joten kivien välille muodostuu jännite. Jännitteen purkautuessa syntyy lohko.
Grimlock
Grimlock on Transformers-universumissa esiintyvä Autobotti, joka on nähty joissain jatkumoissa alkukantaisten Dinobottien johtajana ja muualla kokeneena sotaveteraanina. Hasbron luoma hahmo esiintyi ensimmäisen kerran vuonna 1984 The Transformers -animaatiosarjassa.
The Transformers
Alkuperäisessä The Transformers -sarjassa Grimlock on itsepäinen ja yleensä se, joka saapuu viime hetkellä pelastamaan tilanteen. Grimlock on myös Autobottien voimakkaimpia henkilöitä, yhtä voimakas kuin Megatron. Ainoastaan Optimus Prime saattaa olla häntä voimakkaampi. Grimlock muuntautuu Tyrannosaurukseksi ja pystyy tässä muodossa ampumaan tulta suustaan.
Sarjakuva
thumb|right|220px|Grimlock planeetta Hydrus Four, etsimässä kuolleita eloon herättävää ainetta. Grimlock on väkivaltainen ja itsekeskeinen, eikä ikinä halua kuunnella toisten neuvoja. Todellisuudessa hän kuitenkin suhtautuu omien Dinobottiensa johtamiseen vastuullisesti ja kaikesta huolimatta huolehtii taistelukentilläkin näiden turvallisuudesta. Sarjakuvan alkuaikoina Grimlockilla oli suuria erimielisyyksiä Autobottijohtaja Optimus Primen kanssa. Optimus Primen kuoltua, Grimlock vaati itselleen Autobottien komentajuutta, koska hän on kaikista vahvin. Autobotit eivät kuitenkaan sallineet tätä, koska Grimlockissa ei ollut oikean Autobottijohtajan piirteitä. Decepticon Trypticonin hyökättyä Autobottien päämajaan, joutui moni Autobot Trypticonin valtavan tulivoiman uhriksi. Dinobottien naureskellessa Autobottien heikkoudelle, Grimlock alkoi oikeasti huolestua Autobottien turvallisuudesta ja ymmärsi että ilman osaavaa johtajaa ei voisi johtaa kuin "romukasaa". Grimlock hyökkäsi Trypticonin kimppuun, mutta ei pärjännyt kauan yksin, ennen kuin Dinobotit tulivat auttamaan häntä. Dinobotit yhdessä saivat Trypticonin pakenemaan.
Autobotit valitsivat yksimielisesti Grimlockin uudeksi johtajaksi, tämän todistettua kyvykkyytensä.
Valitettavasti johtajuus meni nopeasti Grimlockin päähän ja hän teki itsestään diktaattorin, joka piti kruunua päässään. Tämän aikana hän mm. tuomitsee Autobotti Blasterin petturiksi ja vangitsee tämän.
Fortress Maximuksen johtaman Autobottijoukkion saapuessa Maahan, Grimlock raivostuu, toisen johtajan saapuessa paikalle ja vaatii kaksintaistelua, jonka voittaja saisi Autobottien johtajuuden. Fortress Maximus kieltäytyy, mutta Blaster suostuu Maximuksen tilalle taistelemaan. Grimlock ja Blaster taistelevat Kuussa. Kesken taistelun Decepticonit käyttävät tilaisuutta hyväkseen ja hyökkäävät suuren, avuttoman Autobottijoukkion kimppuun. Grimlock tulee taas järkiinsä ja ymmärtää, että hyvän johtajan pitäisi huolehtia alaisistaan, eikä keskittyä omiin voimiinsa. Grimlock ja Blaster lopettavat erimielisyytensä ja taistelun tasapeliin ja käyvät yhdessä Decepticon-armeijan kimppuun. Hetkessä kaksikko onnistuu karkottamaan Decepticonit ja Grimlock pyytää anteeksi omilta sotureiltaan. Pian, Optimus Primen palattua takaisin eloon, Grimlock luovutti johtajuutensa hänelle ja toimi Optimus Primen oikeana kätenä, yhdessä Fortress Maximuksen kanssa.
Decepticon Starscreamin saatua valtavat voimat Alikannalta, Grimlock toimi yhdessä Decepticon-johtaja Scorponokin kanssa liittoutuneiden transformerien johtajana, yrittäen pysäyttää Starscreamin. Valitettavasti Grimlock joutui keskelle Decepticon-Pretendereiden ja Starscreamin välistä tulitusta ja sai valtavat vahingot ja joutui deaktivoiduksi.
Myöhemmin pääkirurgi Ratchet yritti eptoivoissaan saada Starscreamin tuhoamat Autobotit takaisin toimintakuntoon. Grimlock oli yksi näistä. Kun ryhmä naamioituneita Decepticon- Micromastereita antoi Ratchetille kutsun tulla Cybertronille, hän otti Grimlockin, Jazzin ja Goldbugin mukaan. Kutsu oli kuitenkin Decepticon-johtaja Megatronin ansa. Tästä huolimatta Ratchet onnistui antamaan Grimlockille, Jazzille ja Goldbugista muuttuneelle Bumblebeelle Pretander-kuoret. Yhdessä he onnistuivat tuhoamaan Megatronin juonen, vaikka Ratchet menehtyi.
Animaatiosarja
Autobotti Wheeljackin rakennettua kolme ensimmäistä Dinobottia, Grimlock oli näiden johtaja.
Ensimmäisen kauden lopussa Decepticonit ja Constucticonit hyökkäsivät Autobottien tukikohtaan, Arkkiin, joka oli tyhjä. Grimlockin johtamat, tukikohdassa kaiken varalta olleet Dinobotit pysäyttivät Decepticonit viime hetkellä.
Grimlockia voi helposti pitää typeränä, vähä-älyisenä ja vain sotaa ajattelevana sekopäänä. Todellisuudessa hänen pahin ongelmansa on hänen uskonsa raakaan voimaan ja oman suuren egonsa olemassaolo.
Tämän alta Grimlockista löytyy harkitseva, viisas ja erinomainen taktikko, joka osaa huolehtia omista miehistään yhtä huolehtivaisesti kuin Optimus Primekin.
Toisella kaudella Decepticonit onnistuivat saamaan Autobotit vangeiksi Washington DC:ssä. Tälläkin kertaa Grimlockin johtamat Dinobotit saapuivat viimeisinä paikalle ja pelastivat päivän.
Animaatiosarjan käsikirjoittaja David Wise on haastattelussa 1992 kertonut että Grimlockin persoonallisuus perustuu elokuvaohjaaja John Watersiin.
The Transformers: The Movie
Vuoden 1986 elokuvassa Grimlock tuli kuvioihin Optimus Primen saapuessa tukijoukkojensa kanssa Decepticonien hyökkäyksen kohteeksi joutuvaan Autobot Cityyn. Grimlockin johtamat Dinobotit yrittivät pysäyttää Devastatorin, mutta epäonnistuivat. Myöhemmin Grimlock oli Hot Rodin ja Kupin mukana matkalla kohti Cybertronia, Unicronin hyökätessä sinne. Grimlock pelasti pulaan joutuneet Hot Rodin ja Kupin, näiden ollessa pahimmassa mahdollisessa tilanteessa, Quintessonien vankeina. Myöhemmin Grimlock johti Dinobotteja, hyökkäyksessä Unicronin ulkopuolella. Grimlock selvisi taistelusta elossa, kuten myös Dinobotit.
The War Within
thumb|right|220px|Grimlock robottimuodossaan, sarjakuvassa The War Within. Sarjakuvan alussa Grimlock on kokenut, itsepäinen, vahva ja väkivaltainen soturi ja alempi cybertronilaiseksi panssarivaunuksi muuntautuva Autobottijohtaja, joka toimi pääasiassa Salamannopean Iskukoalition komentajana. Kun uusi Prime, Optimus Prime saa arvonsa, Grimlock on erittäin epäleväinen uuden johtajansa suhteen, koska edelliset ovat vain tulleet ja kuolleet saman tien. Prime todistaa nopeasti Grimlockin arvailut johtajan voimasta vääriksi, kun Optimus tappaa yksin, helposti, hänen kimppuunsa hyökkäväävät Decepticon-salamurhaajat. Grimlock on kuiten eri mieltä monesta asiasta Optimus Primen kanssa. Vasta sarjakuvan lopussa Grimlock auttaa Primea Megatronin tuhoamisessa. Lopussa Grimlock on Optimus Primen rinnalla, taistelemassa Decepticon Starscreamin johtamia Decepticoneja vastaan. Lopulta Grimlock alkaa jo kunnioittamaan Primea.
The War Within: The Dark Ages
The Dark Agesissa Grimlock on tärkeässä ja keskeisessä roolissa, verrattuna kahteen muuhun The War Within -sarjakuvaan. Optimus Primen ja Megatronin kadottua avaruusportista, Prowl ja Grimlock ottavat Autobottien komennon. Grimlock on yksi salaperäisen Fallenin etsimästä neljästä transformerista. Grimlock epäilee Autobotti Jetfirea petturiksi, tämän otettua yhteyttä Decepticoneja johtavaan Shockwaveen. Grimlock yrittää eliminoida Jetfiren, mutta Fallen ilmestyy paikalle ja kaappaa Jetfiren. Lyhyen taistelun jälkeen Grimlock saa pahasti selkään Fallenilta ja molemmat joutuvat tämän vangeiksi. Myöhemmin Grimlock on pääsemässä vapaaksi Fallenin suunnittelemasta penkistä. Grimlock kuuntelee onneksi Jetfiren loogisia puheita ja auttaa Jetfirea pysäyttämään Fallenin ja tämän suunnitelmat.
The War Within: The Age of Wrath
The Age of Wrathissa Grimlock on vain ensimmäisessä numerossa mukana, mutta keskeisessä roolissa. Hän komentaa Dynoboteiksi kutsuttua erikoisryhmää. Autobottien johtajat Ultra Magnus ja Grimlock ovat onnistuneet solmimaan rauhan Decepticon-johtajien, Shockwaven ja Ratbatin kanssa. Sisällissota on päättymässä. Juuri yhteen kokoontuneiden neljän johtajan tapaamispaikkaan tehdään salamannopea murhaisku. Iskusta vastaa Starscream ja häntä seuraavat Decepticonit. Hyökkäyksen komentamisesta vastaa Starscreamin oikea käsi, Motormaster. Onneksi Grimlock nopea reagointi pelastaa kaikkien paikalla olleiden hengen. Grimlock määrää nopeasti suojakilven ja ehtii komentaa myös Dynobotti Swoopin pois räjähdysalueelta, kun räjähtää. Grimlock myös komentaa Prowlia ottamaan vastaan Starscreamin johtamien joukkojen maahyökkäyksen. Kaikki tapahtuu täydellisesti ja liittoutuneet Autobotit ja Decepticonit onnistuvat pysäyttämään Starscreamin joukot. Sekavaa tilannetta hyödyksi käyttävä Motormaster kuitenkin onnistuu pääsemään sopivaan väijytyspaikkaan ja onnistuu ampuvaan, tappavan ja erittäin tehokkaan laukauksen suoraan Grimlockin selkään. Paikalla olevat hoitelevat Motormasterin. Yksin Autobotteja komentamaan jäävä Ultra Magnus jää pitelemään kuolevaa Grimlockia käsillään. Grimlock toteaa viimeisinä sanoinaan, että parempi että tämä tapahtui juuri hänelle, heistä kahdesta. Tämän jälkeen Grimlock kuoli Ultra Magnuksen käsivarsille.
Robots in Disguise
Sarjassa Robots in Disguise Grimlock on vihreä kaivinkoneeksi muuntautuva Autobotti, joka on yksi Autobottien rakennustiimin johtajista.
Transformers: Energon
Transformers: Energon -sarjaan pohjautuvissa leluissa Grimlock ja Swoop olivat kaksi dinosauruksiksi muuntautuvaa Autobottia, jotka olivat myytävänä samassa paketissa.
Grimlockin oli tarkoitus esiintyä myös Transformers: Energoniin pohjautuvassa sarjakuvassa, mutta Dreamwave ehti päätyä konkurssiin ennen tätä.
Transformers: Animated
Animaatiosarjassa Transformers: Animated Grimlock oli ainut Dinobotti, joka osasi puhua. Hän keksi nimensä kuunnellessaan Megatronin puheita Isaac Sumdacin laboratoriossa.
Grimlockille ja muille Dinoboteille kehittyi viha ihmisten ajoneuvoja kohtaan Megatronin uskotellessa niiden olevan "fossiilinsyöjiä" ja viha kohdistui myös Autobotteihin. Taistelun jälkeen Prowl ja Bulkhead veivät ne eräälle saarelle, koska uskoivat niiden ansaitsevan pysyä hengissä. He olivat myös Autoboteista ainoat, joihin Grimlock koskaan luotti.
Kun Blackarachnia ajautui Dinobottien saarelle, nämä ihastuivat häneen ja tekivät aina mitä tämä pyysi. Grimlock tunsi mustasukkaisuutta aina, kun näki Optimuksen tämän lähellä.
Elokuvasarja
USA Todayn järjestämässä äänestyksessä, jossa fanit saivat äänestää minkä hahmon he haluaisivat esiintyvän Michael Bayn ohjaamassa elokuvassa Transformers: Kaatuneiden kosto, Grimlock jakoi toisen sijan Devastatorin kanssa. Grimlock ei kuitenkaan esiintynyt elokuvassa.
Transformers – Tuhon aikakausi
Grimlock on yksi elokuvassa Transformers – Tuhon aikakausi esiintyvistä Dinoboteista ja muuntautuu sarvekkaaksi Tyrannosaurukseksi. Robottimuodossaan hän käyttää aseenaan suurta piikkinuijaa. Dinosaurusmuodossaan hän kykenee syöksemään kidastaan tulta.
Grimlock ja hänen kolme toveriaan Strafe, Slug ja Scorn olivat alun perin maailmankaikkeutta tutkineita legendaarisia ritareita, jotka olivat joutuneet Lockdownin vangeiksi, kunnes Optimus Prime vapautti heidät pyytääkseen näitä apuun Galvatronin pysäyttämiseksi. Grimlock ei kuitenkaan aluksi halunnut totella, joten hän haastoi Optimuksen kaksintaisteluun. Hävittyään taistelun hän antoi Optimuksen ratsastaa selässään. Kun suurin osa Galvatronin joukoista sekä Harold Attinger ja Lockdown olivat kuolleet, Optimus antoi Grimlockin ja muiden Dinobottien elää vapaina.
José Manuel Barroso
José Manuel Durão Barroso [ʒuˈzɛ mɐˈnu̯ɛl duˈɾɐ̃u̯ bɐˈʁɔzu] (s. 23. maaliskuuta 1956 Lissabon) oli Euroopan komission puheenjohtaja vuosina 2004–2014. Hän toimi Portugalin pääministerinä vuosina 2002–2004. Barroson ensimmäisen komission toimikausi oli 2004–2009 ja hän johti komissiota myös kaudella 2010–2014. Väistyttyään Euroopan komission johdosta Barroso on toiminut neuvonantajan tehtävissä yhdysvaltalaisessa liikepankissa Goldman Sachsissa.
Barroso opiskeli lakia Lissabonin yliopistossa ja valmistui yhteiskuntapolitiikan ja taloustieteen maisteriksi Geneven yliopistosta. Hän toimi apulaisprofessorina Lissabonin yliopiston oikeustieteen laitoksella ja Geneven yliopiston valtiotieteen laitoksella sekä vierailevana professorina Georgetownin yliopistossa Washingtonissa.
Poliittisen uransa Barroso aloitti jo ennen neilikkavallankumousta 1974. Hän oli nuoruudessaan ja opiskeluaikoinaan aktiivinen maolainen kommunisti. Vuonna 1980 Barroso liittyi keskustalais-oikeistolaiseen Portugalin sosiaalidemokraattiseen puolueeseen (PSD). Vuonna 1985 Barroso pääsi pääministeri Aníbal Cavaco Silvan hallitukseen varasisäministeriksi ja vuonna 1987 kehitysyhteistyöministeriksi seuraavaksi viideksi vuodeksi. Vuonna 1991 hän oli neuvottelemassa tulitaukoa Angolan sisällissodassa ja tuki vuosina 1992–1995 Portugalin entisen siirtomaan Itä-Timorin itsenäisyyttä. Vuonna 1992 hänet valittiin ulkoministeriksi, missä tehtävässä toimi sosiaalidemokraattisen puolueen vaalitappioon vuonna 1995 asti.
Oppositiossa Barroso valittiin parlamentin ulkoasioiden komitean johtoon, ja vuonna 1999 oman puolueensa puheenjohtajaksi ja siten oppositiojohtajaksi. Vuoden 2002 vaaleissa PSD sai tarpeeksi paikkoja muodostaakseen kokoomushallituksen Portugalin kansanpuolueen kanssa, ja Barroso valittiin pääministeriksi. Vuonna 2003 hän tuki Irakin sotaa, jota suurin osa portugalilaisista vastusti. Irakissa oli 128 Portugalin lähettämää sotilasta.
Barroso on naimisissa ja hänellä on kolme lasta.
Suomen Tanssiurheiluliitto
Suomen Tanssiurheiluliiton alaisia lajeja ovat vakio- ja latinalaistanssit, rock'n'swing-tanssit, paratanssi, sports aerobic, rivitanssi, breaking, salsa, Bailatino ja Easy Dance Club (EDC) sekä jäsenseuransa Finnish Dance Organization ry:n eli FDO:n hallinnoimat street dance, performing arts, disco dance ja latino show.
Historia
Tanssiurheilun Keskusliitto eli Finnish Union of Amateur Dancers FUAD ry perustettiin Turussa, maaliskuussa vuonna 1976. Liiton perustajina olivat kaksi seuraa kummastakin aikaisemmasta liitosta, Suomen Valtakunnallinen Tanssiliitto SVTL ja silloinen Suomen Tanssiurheiluliitto STUL. Liiton säännöt, nimi ja perustamisen käytännön toimenpiteet hyväksyttiin liittojen välisissä yhteistyöneuvotteluissa vuosina 1974-76.
Perustavan kokouksen puheenjohtajana toimi Christer Wilkman, josta tuli myös FUAD ry:n ensimmäinen puheenjohtaja. Sihteerinä perustamiskokouksessa toimi Olavi Kurko. Kokouksessa olivat edustettuina neljän perustajaseuran edustajien lisäksi muita seuroja.
Lajeista
Vakiotanssit Valssi, Tango, Wieninvalssi, Foxtrot ja Quickstep sekä latinalaistanssit Samba, Rumba, Cha-Cha, Paso doble ja Jive ovat olleet mukana liiton toiminnassa perustamisesta lähtien. Vakio- ja latinalaistansseja on sittemmin harrastettu myös pyörätuolitanssina.
Rock’n’Roll hyväksyttiin mukaan virallisena lajina vuonna 1982 ja valmennustoiminta aloitettiin heti. Rock’n’Rollin kilpailusäännöt laadittiin paria vuotta myöhemmin ja itse kilpai- lutoiminta käynnistyi vuonna 1985. Diskotanssit hyväksyttiin mukaan epävirallisena erillislajina myös vuonna 1982, mutta myöhemmin diskotanssit jäivät pois liiton toiminnasta. Kuitenkin vuonna 2010 uuden jäsenseuransa Finnish Dance Organization ry:n myötä disco dance teki paluun liiton toimintaan.
Rivera (departementti)
Rivera on departementti Pohjois-Uruguayssa. Se on nimetty maan ensimmäisen presidentin José Fructuoso Riveran kunniaksi hänen mukaansa. Alue on Uruguayn mäkisintä aluetta. Departementin väkiluku on 104 921 ja pinta-ala 9 370 km².
Suomen Tanssiurheiluliitto
Lajeista
Vuonna 1994 liiton lajiperhe kasvoi Boogie Woogie:lla ja sen jälkeen mukaan on tullut tasaiseen tahtiin lisää uusia lajeja kuten sports aerobic, rivitanssi, breaking, salsa sekä liitolle rekisteröidyt Bailatino ja Easy Dance Club (EDC). FDO:n hallinnoimat street dance, performing arts, disco dance ja latino show kuuluvat nykyään myös liiton lajiperheeseen.
Rivera (departementti)
Viininviljely
Riverassa on vain yksi merkittävä viininviljelyalue; Cerro Chapeu, aivan Brasilian rajan tuntumassa. Nimensä se on saanut Cerro do Chapeu vuoresta. Alueella on vain yksi merkittävä kaupallinen viinintuottaja - Bodegas Carrau - jonka historia kulkee 260 vuotta taaksepäin Barcelonaan, Espanjaan.
Suomen Tanssiurheiluliitto
Toiminta
Tanssiurheiluliiton harraste- ja koulutustoiminnalla edistetään kulttuurisesti moninaisten eri väestöryhmien:
Tanssiurheiluliiton kilpailutoiminnan tavoitteena on riittävien kilpailumahdollisuuksien takaaminen kaikille ikä- ja taitoluokille tanssilajista riippumatta.
Tanssiurheiluliiton maajoukkuetoiminnan tarkoitus on tukea kansallisesti tai kansainvälisesti kykynsä osoittaneita urheilijoita oman harjoittelunsa ja valmentautumisensa kokonaisvaltaisessa kehittämisessä ja sitä kautta kansainvälisen tulostasonsa nostamisessa.
Liiton jäsenseuroille myönnetään hakemusten perusteella vuosittain järjestettäväksi Suomen Tanssiurheiluliitto ry:n hallinnoimat seura- ja valtakunnalliset kilpailut, ranking- eli Grand Prix -kilpailut, suomenmestaruus kilpailut ja ikäkausimestaruus kilpailut liiton eri kilpailulajeissa.
Hallitus
Liittohallitus valitsee keskuudestaan vuodeksi kerrallaan 1. ja 2. varapuheenjohtajan ja ottaa sihteerin ja tarpeen mukaan muita toimihenkilöitä sekä asettaa tarpeelliset valiokunnat ja jaokset. Lajiryhmäkohtainen jaos tai erityinen työryhmä voidaan valita ja päättää lajiryhmäkohtaisten sääntöjen perusteella.
Liitolla on kaksi varsinaista jäsenkokousta, kevätkokous ja syyskokous. Kevätkokous pidetään huhti - toukokuussa ja syyskokous loka - marraskuussa paikassa, jonka edellinen varsinainen jäsenkokous tai liittohallitus määrää. Liiton jäsenkokouksissa on äänivalta liiton varsinaisilla jäsenillä. Varsinaisia jäseniä voivat edustaa niiden varsinaiset henkilöjäsenet. Äänioikeus edellyttää jäsenmaksun maksamista eräpäivään mennessä niiden henkilöjäsenten osalta, joiden mukaan kokouksessa käytettävä äänimäärä lasketaan.
Varainhankinta
Suomen Tanssiurheiluliiton varainhankinnassa suurimmat tuloerät ovat jäsenistöltä kerätyt jäsen-, kilpailulisenssi- ja kilpailujen lupamaksut. Vuosittain liitto on saanut valtion urheilumäärärahoista avustusta toimintaansa. Osa varainhankinnasta on kohdistunut myös liiton myyntituotteisiin hankituista mainoksista ja tv-sopimuksista.
Varsinaisen toiminnan tuotoilla katetaan varsinaisen toiminnan kuluja.
En valinnut asiaa
En valinnut asiaa on vuonna 1996 julkaistu kokoelma-albumi 1970-luvun suomalaisen poliittisen laululiikkeen ”taistolaislauluja”. Kokoelman on koonnut Kerkko Koskinen.
Luettelo Raamatun henkilöiden hautapaikoista
Raamatun henkilöiden oletetuille haudoille on pystytetty monenlaisia muistomerkkejä ja mausoloumeja. Hautamuistomerkkejä on Libanonin, Israelin, Palestiinalaishallinnon, Irakin, Jordanian ja Iranin alueilla.
Otso Pietinen
Otso Aarne Pietinen (19. syyskuuta 1916 Pietari – 25. syyskuuta 1993 Helsinki) oli suomalainen teollisuus- ja mainosvalokuvaaja, joka tunnetaan erityisesti lasiesineiden ja vaimonsa Eila Hiltusen veistosten tallentajana.
Otso Pietinen työskenteli vuosina 1938–1940 isänsä Aarne Pietisen valokuvausliikkeessä Helsingissä. Jatkosodassa Pietinen toimi tk-kuvaajana ja valokuvatoimiston päällikkönä päämajan kuvaosastolla 1942–1943.
Vuonna 1960 Otso ja veljensä Matti Pietinen rakennuttivat suuren valokuvausstudion Valokuvatalo Otso Pietinen & co Helsingin Lauttasaareen. 1970-luvun alussa Otso Pietinen johti studiota yksin toimien samalla valokuvaajana, kunnes myi studionsa 1977 kuvatoimisto Pressfotolle ja siirtyi vapaaksi valokuvaajaksi.
Otso Pietiselle myönnettiin Suomen valtionpalkinto 1970 ja taiteilijaeläke 1979.
Otso Pietinen on haudattu Helsinkiin Hietaniemen hautausmaan Taiteilijainmäelle.
Maineenhallinta verkossa
Maineenhallinta verkossa tai digitaalinen maineenhallinta tarkoittaa henkilön, brändin tai yrityksen maineen seuraamista Internetissä tavoitteena vähentää siihen kohdistuvaa negatiivista julkisuutta esimerkiksi osallistumalla keskusteluihin sosiaalisessa mediassa ja laskemalla negatiivisten kommenttien näkyvyyttä hakukoneissa.
Raahen lukio
Raahen lukio on nykyisin Raahen kaupungin ainoa lukio. Koulu toimii vuonna 1958 rakennetuissa tiloissa Merikadulla. Vuonna 2000 koulurakennusta korjattiin, laajennettiin ja ajanmukaistettiin. Raahen lukio tekee yhteistyötä Raahen seutukunnan alueella toimivien lukioiden kanssa Pyhäjoella ja Siikajoella.
Hornin piiri
Hornin piiri voi tarkoittaa seuraavia Ruotsin piirejä:
NForce7
nForce7 on Nvidian vuonna 2008 julkaisema emolevypiirisarja.
Seuraava sukupolvi
Vuoden 2009 maaliskuussa Nvidia julkaisi uuden NForce 9 -piirisarjan. Käytännössä kyse on samasta tuotteesta kuin nForce 7 -piirisarjassa.
Triumph Bonneville
Triumph T120 Bonneville on englantilaisen moottoripyörävalmistajan Triumphin tunnetuin, pitkäikäisin ja menestynein moottoripyörämalli. Malli esiteltiin 650-kuutioisena 1959, ja sitä valmistettiin pienin muutoksin vuoteen 1988 saakka. Uusi Bonneville, joka on teknisesti täysin moderni, esiteltiin vuonna 2000, ja se on nykyisen Triumph Motorcycles Ltd:n myydyimpiä malleja, jota tehdään Hinckleyn tuotantolaitosten lisäksi Chonburissa Thaimaassa. Uudet Bonnevillet ovat 865-kuutioisia.
Moottoripyörämalli on saanut nimensä Utahin osavaltiossa Yhdysvalloissa sijaitsevasta Bonnevillen suola-aavikosta, jossa 1950-luvulla lyötiin nopeusennätyksiä koepyörillä.
T120
Johnny Allen rikkoi nopeusennätyksen (344 km/h) Triumph-valmisteisella koepyörällä Utahin Bonnevillessä 1956. Vaikka ennätystä ei virallistettu muotoseikan vuoksi, sai Triumph tapauksesta paljon julkisuutta. Tämän johdosta Triumph esitteli 1959 uuden moottoripyörämallinsa, T120:n, joka oli kehitetty aiemmasta T110 Tigeristä nostamalla Amal-kaasuttimien lukumäärän kahteen ja pienillä kosmeettisilla muutoksilla. Alkuperäisessä Bonneville T120:ssä oli Tigerin lailla koteloitu etuvalo ja raskaat lokasuojat. Huipputeho oli 46 hevosvoimaa 6500 kierroksella. Huippunopeus oli liikaa löysälle yksiputkiselle rungolle, joka vaihdettiin kaksoiskehtorunkoon 1960. Samalla lokasuojat, istuin, ajovalo ja etujousitus ajanmukaistettiin. Uusittu Bonneville saavutti maagisen 110 mailin tuntinopeuden (177 km/h), ja se sai suuren suosion aikansa vauhdikkaimpana sporttipyöränä.
Triumph Bonnevilleä uusittiin tasaisesti seuraavien kymmenen vuoden aikana. 1963 moottorista ja vaihteistosta tehtiin yhdysrakenteinen. 1971 pyörä sai uuden rungon, joka toimitti samalla öljysäiliön virkaa (oil-in-frame). Pyörää valmistettiin vuoteen 1972 mennessä 250 000 kappaletta.
T140
1973 kuutiotilavuus nostettiin 744 cm³ mallissa T140. Samana vuonna Meridenin tehtaan työläiset aloittivat puolentoista vuoden mittaisen lakon, koska huhuttiin, että tehdas suljetaan. Tämän jälkeen tuotantoa jatkoi työläisten ko-operatiivi.
Les Harrisin Bonnevillet
Meridenin tehdas suljettiin 1983, jonka jälkeen Bonnevillen valmistus lisensoitiin Les Harrisin Racing Spares -yhtiölle. Viimeiset työntötanko-Bonnevillet valmistuivat 1988. Harrisin Devonin tehtailta valmistui alle 1300 Bonnevilleä.
Uusi Triumph Bonneville
thumb|240px|Triumph Bonneville Black (2004)
Uudet Bonnevillet ovat nykyaikaisia: niissä on kaksi kannen yläpuolista nokka-akselia, levyjarrut ja käynnistyspolkimen sijasta sähköstartti. Yhtäläisyys alkuperäiseen T120:n rajoittuu nimeen ja mielikuvamarkkinointiin. Mainittakoon, että 2016 markkinoille tuli aivan uudet paralleeli twinit Streettwin 900cc (55hp) ja vesijäähdytteisenä , että sarjan huipulle T-120 jossa vääntöä 105nm/3500rpm ja 1200cc ja vesijäähdytys ja ns. uusin tekniikka mm. ABS-jarrut, ajotietokone .luistonesto
ja kaksi ajomoodia Rain ja Road. Tehoa on 80hp. Truxton sarjassa tehoa 98hp ja Truxton R.ssä mm. Brembon jarrut ja täysin säädettävä alusta.
Olohuone
thumb|250px|[[Erkkerillisen olohuoneen pohjapiirustus.]] Olohuone on asunnon huone, joka on tarkoitettu vapaa-ajan viettoon, esimerkiksi oleskeluun, rentoutumiseen ja oman perheen tai vieraiden kanssa seurusteluun.
Olohuoneen tyypilliseen kalustukseen kuuluu istuimia kuten tuolit, penkit ja sohvat sekä erilaisia pöytiä kuten kirjoituspöytä ja sohvapöytä. Kodin viihde-elektroniikkaa kuten televisio on tavallisesti sijoitettu olohuoneeseen. Myös kirjahylly kirjoineen ja koriste-esineineen on tavallinen olohuoneen kaluste.
Olohuoneen yhteydessä esimerkiksi omana nurkkauksenaan on usein myös ruokailutila ruokapöytineen ja tuoleineen. Se voi olla myös arkikäytössä, ellei keittiössä tai sen lähellä ole erillistä arkiruokailutilaa.
Historiallisesti nykyaikainen olohuone voi olla entisaikojen salin, ruokasalin, vierashuoneen, isännänhuoneen ja kirjaston yhdistelmä, jolla on päivittäistä käyttöä sekä arkena että juhlapäivinä.
Tupa on perinteinen nimitys suomalaisen maalaistalon nykyistä olohuonetta vastaavalle tilalle. Tupakeittiö on tästä periytynyt nimitys olohuoneen ja keittiön yhdistelmälle, sillä perinteisessä maalaistalossa ei ole keittiötä vaan ruoka on laitettu tuvassa. Tupakeittiö on 2000-luvulla tullut muotiin uudessa muodossa, olohuoneeseen avautuvana näyttävänä keittiönä.
Raahe-opisto
Raahe-opisto on Raahen kaupungin omistama opetuslautakunnan alainen yleissivistävää opetusta järjestävä oppilaitos. Opistolla on kolme päätoimista opettajaa ja rehtori. Heidän lisäkseen opistossa toimii yli 100 tuntiopettajaa ja luennoitsijaa. Raahe-opiston toiminta-alueena on Raahen kaupunki ja Pyhäjoen kunta.
Selektiini
Selektiinit ovat solun adheesiomolekyyliperhe. Kaikki selektiinit ovat yksiketjuisia transmembraaniglykoproteiineja, joilla on samoja ominaisuuksia C-tyypin lektiinien kanssa johtuen yhtäläisestä N-terminaalista ja kalsiumriippuvaisesta sitomisesta. Selektiinit sitoutuvat sokerirakenteisiin ja niitä pidetään yhtenä lektiinityyppinä. Lektiinit ovat solun adheesioproteiineja, jotka sitovat sokeripolymeereja.
Tyypit
Selektiinejä on kolmea eri alatyyppiä:
Etymologia
Selektiini nimitys tulee sanoista valita (engl. select = valita) ja lektiini (lat. legere = valita). Selektiinit kuuluvat lektiiniproteiineihin, jotka tunnistavat hiilihydraattirakenteita.
Toiminta
Tulehduksen aikana vapautuvat aineet esimerkiksi histamiini ja trombiini aiheuttavat P-selektiinien vapautumisen solunsisäisistä varastoista solun pinnalle. Lisäksi sytokiinit, kuten tuumorinekroositekijä-alfa, stimuloivat E-selektiinin ja P-selektiinin ilmentymistä muutamia tunteja myöhemmin. Selektiinit sitoutuvat tulehduspaikalle saapuvien valkosolujen pintaglykoproteiinien hiilihydraattiosiin ja hidastavat niiden vauhtia, mikä mahdollistaa niiden tunkeutumisen verenkierrosta tulehtuneeseen kudokseen. Selektiinit tarttuvat valkosoluihin heikolla sitomisvoimalla eli affiniteetilla, mikä aiheuttaa nk. valkosolujen vierimisen (engl. rolling) verisuonen seinämää eli endoteelia pitkin.
Parhaiten karakterisoitu selektiinien ligandi on P-selektiinin glykoproteiini-ligandi-1 (PSGL-1), joka on kaikissa valkosoluissa esiintyvä musiinityyppinen glykoproteiini.
Neutrofiilit ja eosinofiilit sitoutuvat E-selektiiniin. Yksi E-selektiinin raportoiduista ligandeista on sialyloitunut Lewis X Ag (sLe(x)). Eosinofiilit, kuten neutrofiilitkin, käyttävät sialyloituneita proteaasientsyymiresistantteja rakenteita sitoutumisessa E-selektiiniin, vaikka eosinofiilit ilmentävät näitä rakenteita paljon vähemmän pinnoillaan. Eosinofiilien ja neutrofiilien ligandit P-selektiinille ovat samankaltaisia sialyloituneita, proteaasiherkkiä, endo-beta-galaktosidaasiresistenttejä rakenteita, jotka selvästi poikkeavat E-selektiinin ligandeista. Täten P- ja E-selektiineille on ehdotettu eriäviä rooleja valkosolujen keräämisessä tulehduspaikalle.
The Yes Men
thumb|"Andy Bichlbaum" ja "Mike Bonanno" poseeraavat [[Exxon Mobilin virkamiehinä.]] The Yes Men on ryhmä lähinnä yhdysvaltalaisia aktivisteja, jotka tekeytyvät vaikutusvaltaisten järjestöjen edustajiksi muun muassa valenettisivustojen avulla ja esiintyvät saamiensa kutsujen ansiosta erilaisissa tilaisuuksissa. Tyylilajinaan ryhmä käyttää satiiria. He esittävät usein totuudenmukaisia, jopa shokeeraavia väitteitä, jotka kuitenkin ovat menneet läpi esimerkiksi tiedotusvälineissä ja joita järjestöjen oikeat edustajat eivät todennäköisesti toisi median tietoisuuteen.
Ryhmällä oli hallussaan GATT.org-nettiosoite, johon lähetettiin kutsuja kansainvälisiin konferensseihin. Maailman kauppajärjestö WTO perustettiin aikoinaan GATT-sopimuksella. Yes Men pyrki osoittamaan että yleisö ottaa tosissaan hulluimmatkin idea kun niistä on kertomassa WTO:n edustaja.
Vuonna 2001 Yes Menin jäsen "Hank Hardy Unruh" esiintyi Tampereen teknillisen korkeakoulun Tulevaisuuden kuidut ja tekstiilit -seminaarissa. Unruh esitteli kullanvärisen ihonmyötäisen Impulssihaalarin, jonka haarojen välistä ponnahti pamppumainen uloke hiilihappopanoksen avulla. Haalarin lähetinten ja vastaanotinte avulla johtaja voi valvoa alaisiaan ja mm. käskyttää näitä sähköshokeilla.
Joulukuussa 2009 ryhmä lähetti Kanadan ympäristöministeriön nimissä aidonoloisen tiedotteen, joka kertoi, että Kanada voisi leikata päästöjään 40 prosenttia.
Merete Söderhjelm
Adele Ester Merete Söderhjelm (oik. Grönlund; 24. elokuuta 1910 Viipuri – 26. joulukuuta 1995 Helsinki) oli suomalainen pianotaiteilija. Hän ansioitui erityisesti modernien pianokonserttojen esittäjänä. Hän esiintyi kotimaan lisäksi Keski-Euroopassa ja Pohjoismaissa ja opetti Sibelius-Akatemiassa vuosina 1964–1980.
Tom Sito
Tom Sito (s. 19. toukokuuta 1956 Brooklyn, New York) on yhdysvaltalainen televisioanimaatiosarjojen ohjaaja ja animaattori.
Ura
Hän aloitteli uraansa 1970-luvun lopulla apulaisanimaattorina muun muassa Raggedy Ann & Andy: A Musical Adventure -piirretyssä. Sito tuli tunnetuksi ohjattuaan muutamia jaksoja He-Man and the Masters of the Universe piirretyssä. Sito muun muassa suunnitteli storyboardeja Nalle Puhin uudet seikkailut -piirrettyyn ja on viimeks ollut tekemisissä myös ohjaajana Prätkähiirissä ja Ben 10:ssä.
Hän oli puheenjohtajana vuodesta 1992–2001 Motion Picture Screen Cartoonists and Affiliated Optical Electronic and Graphic Artsilla.
Sito palkitaan vuoden 2010 Annie-gaalassa June Foray -palkinnolla vaikutuksestaan animaation parissa.
Mauri Suomalainen
Mauri Uuno Kalervo Suomalainen (25. syyskuuta 1925 Kuopio – 8. kesäkuuta 2001)  oli suomalainen pikaluistelija ja pikaluisteluvalmentaja.
Mauri Suomalainen aloitti kilpailu-uransa TUL:n Helsingin Työväen Luistelijoiden riveissä. Hänestä tuli TUL:n Luisteluliiton yhteistyösopimuksen mukaisesti ensimmäinen TUL:n edustaja, joka edusti Suomea nuorten pikaluistelumaaottelussa vuonna 1942. Miesten sarjoissa hä nousi TULn kärkeen sodan jälkeen vuonna 1946 voittaen miesten sarjan matkamestaruuksia. Hän voitti TUL:n yleismestaruuden vuosina 1948 ja 1949.
Suomalainen pääsi vielä vuonna 1950 EM-kisaedustajaksi. Tässä vaiheessa hän siirtyi edustamaan Suomen Luisteluliiton alaista Helsingin Luistinkiitäjiä. Vuoden 1951 SM-kisoissa hän voitti 500 metrin Suomen mestaruuden 500 metrillä. Oma aktiiviura jatkui aina vuoteen 1956 asti.
Oman luistelu-uransa jälkeen Suomalainen toimi luisteluvalmentajana syksystä 1956 alkaen. Henkilökohtaisia valmennettavia olivat mm. Kaija Mustonen ja Keijo Tapiovaara,
Toisena lajina pyöräilyuran päätyttyä Suomalaisella oli ratapyöräily, jossa hän edusti helsinkiläistä Pyörä-Toverit -seuraa aina 1960-luvulle asti.
Patrick Gallois
Patrick Gallois (s. 17. huhtikuuta 1956 Linselles, Ranska) on huilisti ja kapellimestari. Hän opiskeli Jean-Pierre Rampalin ja Maxence Larrieun johdolla Pariisin konservatoriossa. Hän toimi ensimmäisenä huilistina Lillen filharmonikoissa ja Orchestre National de Francessa, mutta päätti panostaa uraan solistina vuonna 1984.
Vuonna 1990 Gallois perusti kamariorkesteri Académie de Paris'n. Hän on myöhemmin työskennellyt vierailevana kapellimestarina eri orkestereissa. Syyskuusta 2003 kevääseen 2012 hän on toiminut Jyväskylä Sinfonian ylikapellimestarina. Hän on myös usein tulkinnut kamarimusiikkia kokoonpanossa, johon kuuluu myös hänen kumppaninsa, sellisti Shauna Rolston.
Gallois'n levy-yhtiönä oli vuosina 1991–2001 Deutsche Grammophon. Sittemmin hän on levyttänyt Naxokselle. Hänen ohjelmistoonsa kuuluu teoksia barokista nykyaikaan. Hän on kantaesittänyt mm. Éric Tanguyn toisen huilukonserton, Aulis Sallisen huilukonserton ja vuonna 2001 Italiassa Kai Niemisen huilukonserton. Hänelle on omistettu useita teoksia. Hänen vakio-ohjelmistoonsa lukeutuvat mainittujen teoksien lisäksi muiden muassa Krzysztof Pendereckin ja Einojuhani Rautavaaran huilukonsertot.
Põltsamaan linna
thumb|Põltsamaan linna ja Põltsamaan Nigulisten kirkko. thumb|Linna ja sen vallihauta. pienoiskuva|[[Miehittämätön ilma-alus|Droonilla kuvattu video Põltsamaan linnasta]] Põltsamaan linna ( tai ; ) on Etelä-Viron Põltsamaan kaupungissa sijaitseva raunioitunut keskiaikainen ritarilinna, jonka saksalainen ritarikunta rakensi vuonna 1272.
Gradaščica
Gradaščica on joki Sloveniassa. Se on Savaan laskevan Ljubljanican pisin sivujoki. Gradaščica on 33 kilometriä pitkä, sen lähdekorkeus on 737 metriä ja sen valuma-alue on 181 neliökilometriä.
Bryan Oviedo
Bryan Josué Oviedo Jiménez (s. 18. helmikuuta 1990 Ciudad Quesada) on costaricalainen jalkapalloilija, joka edustaa Englannin Valioliigassa pelaavaa Sunderland AFC:tä. Vasenjalkainen Oviedo on pelipaikaltaan vasen laitalinkki. Hän kuuluu myös Costa Rican jalkapallomaajoukkueeseen.
Seurajoukkueura
Oviedo aloitti uransa kotimaansa Deportivo Saprissassa, jossa hän pelasi vuonna 2009 seitsemän ottelua. Tammikuussa 2010 Oviedo siirtyi Tanskan Superliigan FC Kööpenhaminaan. Kööpenhaminassa Oviedo voitti Tanskan mestaruuden kaudella 2009–2010 sekä Tanskan cupin kausilla 2010–2011 ja 2011-2012. Vuonna 2012 hänet valittiin myös cupin parhaaksi pelaajaksi. Oviedo debytoi Kööpenhaminan paidassa myös Eurooppa-liigassa. Yhteensä hän pelasi seuran paidassa 30 ottelua tehden niissä kaksi maalia. Kevätpuoliskon kaudesta 2010-2011 Oviedo oli lainassa toisessa tanskalaisseurassa, FC Nordsjællandissa, jossa otteluita kertyi 14.
Elokuussa 2012 Oviedo siirtyi Valioliigan Everton FC:hen. Debyytti Valioliigassa tapahtui seuraavassa kuussa Swansea Cityä vastaan. Avausmaali syntyi Oviedon toisella Valioliiga-kaudella marraskuussa 2013 Stoke Cityä vastaan. Seuraavassa ottelussa Oviedo iski ottelun ainoan maalin Manchester Unitedin verkkoon. Tammikuussa 2014 Oviedo mursi sääri- ja pohjeluunsa FA Cupin ottelussa Stevenage FC:tä vastaan. Oviedo palasi kentille vasta saman vuoden syyskuussa. Hän pelasi Evertonissa kaikkiaan 50 valioliigaottelua. Tammikuussa 2017 hän siirtyi samassa sarjassa pelaavaan Sunderlandiin.
Maajoukkueura
Oviedo edusti Costa Rican alle 20-vuotiaita vuoden 2009 MM-kilpailuissa, joissa Costa Rica oli neljäs. Oviedo pelasi turnauksessa kuusi ottelua. Debyytti Costa Rican jalkapallomaajoukkueessa tapahtui tammikuussa 2010 ystävyysottelussa Argentiinaa vastaan. Maajoukkueuran avausmaali syntyi vuoden 2011 helmikuussa Venezuelaa vastaan niin ikään ystävyysottelussa. Oviedo oli mukana vuoden 2011 Gold Cupissa. Vuoden 2014 MM-kilpailuista hän joutui jäämään sivuun jalkavammansa takia. Hän pelasi yhden ottelun Copa América Centenario -turnauksessa 2016.
Congratulations (Cliff Richardin kappale)
Congratulations on Cliff Richardin esittämä kappale, joka edusti Britanniaa vuoden 1968 Eurovision laulukilpailussa. Bill Martinin ja Phil Coulterin sävellys sijoittui 28 pisteellä kilpailun toiseksi. Lisäksi se myi maailmanlaajuisesti miljoonia kappaleita, nousten esimerkiksi Britannian listaykköseksi. Richard levytti kappaleen myös ranskaksi, saksaksi ja espanjaksi. Lisäksi kappaleesta tehtiin maailmalla 30 erilaista cover-versiota.
Kappaleessa soittaa bassoa myöhemmin Led Zeppelin -yhtyeessä vaikuttanut John Paul Jones.
Esa Simonen levytti kappaleesta Juha Vainion sanoittaman suomenkielisen version Mua onnitelkaa.
Suomi kesäparalympialaisissa 2000
Suomi osallistui Sydneyn vuoden 2000 kesäparalympialaisiin tuoden 10 mitalia, joista yksi oli kultainen, kolme hopeisia, ja loput kuusi pronssisia.
Avara maa
Avara maa on Pelle Miljoona Unitedin esikoisalbumi, joka julkaistiin 5. lokakuuta 2011. Levyn äänitettiin elo‎-syyskuussa, ja sen tuottajana toimi Jussi Jaakonaho.
Kyberfeminismi
Kyberfeminismi on monimerkityksellinen feminismin haara, jonka keskiössä ovat sukupuolen, ruumiin ja teknologian suhteet. Sen juuret ovat Donna Harawayn esseessä Kyborgimanifesti, mutta vasta vuonna 1991 naistaiteilijaryhmä VNS Matrix käytti ensimmäisenä manifestissaan nimitystä kyberfeminismi.
Määritelmä
Kyberfeminismillä tarkoitetaan laajasti ymmärrettynä tietotekniikan feminististä tarkastelua sekä käytännön että teorian tasolla. Uusmediatutkimuksen ulkopuolella se on määritelty olevan feministinen suuntaus, jonka keskiössä on sukupuolen, ruumiin ja teknologian suhteet.
Frank Nigro
Frank Nigro (s. 11. helmikuuta 1960 Richmond Hill, Ontario, Kanada) on kanadalais-italialainen jääkiekkoilija. Hän pelasi NHL:n Toronto Maple Leafsissa 71 ottelua. Maaleja hän teki 8, ja syöttöpisteitä hän sai 18. Hän pelasi kaksi NHL-kautta ja pääsi kerran pudotuspeleihin. Pelipaikaltaan Nigro oli hyökkääjä.
Parolan leijona
Parolan leijona on keisari Aleksanteri II:n vierailun kunniaksi vuonna 1868 paljastettu muistomerkki Hattulan Parolannummella. Patsaan veisti kuvanveistäjä Andreas Fornander ja se sijaitsee varuskunnan harjoituskentän etelälaidassa.
Kyberfeminismi
Historia
Kyberfeminismin syntyjuuret ovat Donna Harawayn Kyborgimanifestissä (1985). Haraway pyrki esseessään muotoilemaan feminismin asemaa teknologiaan ja luonnontieteisiin. Esseen innoittamana australialainen naistaiteilijaryhmä VNS Matrix päätti 1991 irrotella taiteella ja feministisellä teorialla ja julkaisi ”21. vuosisadan kyberfeministisen manifestin”. Siinä Harawayn manifesti yhdistyi kyberpunk-fiktion termeihin, feministisen ”pillutaiteen” perintöön ja Luce Irigarayn tuotantoon. VNS Matrix olikin todennäköisesti ensimmäinen, joka käytti termiä kyberfeminismi.
Frank Nigro
Nigro pelasi urallaan kolmen kauden ajan myös Italian maajoukkueessa, jossa pelasi ensimmäisen ottelunsa 18. joulukuuta 1987 Tanskaa vastaan. Nigro teki ottelussa myös ensimmäisen maajoukkuemaalinsa.
Parolan leijona
Metalliseokseen valettu veistos on leijona, jonka vasemman etukäpälän alla on pallo. Alhaalta porrastettu jalusta on harmaata graniittia. Muistomerkin kokonaiskorkeus on 5,2 metriä.
Frank Nigro
Lähteet
¨
Parolan leijona
Graniittijalustaan on kirjoitettu versaalikirjaimin: thumb|left|270px|Andreas Fornander: Parolan leijona (1868). thumb|268px|Andreas Fornander: Parolan leijona (1868). Muistomerkki liittyy Helsingin vuoden 1863 valtiopäiviä edeltävään Aleksanteri II:n Suomen matkaan. Suomen kaartin univormuun pukeutunut keisari tarkasti Parolannummella Suomen sotajoukot.
Kyberfeminismi
Historia
Kyberfeminismi kukoisti erityisesti 1990-luvulla, jolloin maailmalla yleisestikin oltiin innostuneita ja toisaalta huolissaan World Wide Webin laajamittaisesta leviämisestä. Kun tieto- ja verkkotekniikat ovat levinneet sittemmin kaikille elämänalueille, osa teoreetikoista on miettinyt koko kyberfeminismin ideaa, koska käytännössä jokaisessa politiikan ja feminismin osa-alueessa joutuu kohtaamaan kyberteknologian haasteet.
Parolan leijona
Paikalla oli myös senattori J. V. Snellman, joka esitteli keisarille Kielireskriptin eli asetuksen, joka kohotti suomen kielen aseman Suomen suuriruhtinaskunnan valtionhallinnossa ruotsin rinnalle. Säädöksen mukaan suomenkielisiä asiakirjoja voitiin jättää virastoihin ja tuomioistuimiin välittömästi asetuksen voimaantulon jälkeen. Asetus velvoitti viranomaisia ryhtymään toimenpiteisiin, jotta valtion elimet ja laitokset pystyisivät 20 vuoden kuluttua asetuksen voimaantulosta tuottamaan itse suomenkielisiä asiakirjoja. Keisari hyväksyi asetuksen allekirjoittamalla sen seuraavana päivänä Hämeenlinnan maaherrantalossa.
Kuvanveistäjä Andreas Fornander (1820–1903) opiskeli Tukholman taideakatemiassa. Hänet tunnetaan varsinkin eläimiä esittävistä savisista pienveistoksistaan, sekä maisemamaalauksistaan. Keisarin elinaikana paljastettu veistos on vanhin Aleksanteri II:n muistomerkki.
Monumentti konservoitiin vuonna 2011 ja työn yhteydessä selvisi, että leijonapatsaan metalliseoksessa yli 50 prosenttia on lyijyä, noin 30 prosenttia tinaa ja noin 20 prosenttia sinkkiä. Konservoinnin yhteydessä leijonan pinta pronssattiin paremman säilyvyyden takaamiseksi.
Sven Kock
Sven Emil Kock (10. marraskuuta 1918 Pietarsaari – 8. heinäkuuta 2015 ) oli suomalainen taloustieteilijä. Hän oli Svenska handelshögskolanin liikestrategian ja liikkeenhallinnon professori 1974–1982. Hän tutki liikkeenjohtoa sekä motivaatio- ja persoonallisuuskysymyksiä.
Kock väitteli kauppatieteiden tohtoriksi 1965. Kock nimitettiin dosentiksi 1966, ja hän oli alansa ensimmäinen professori. Ennen akateemista uraansa hän työskenteli 1940–1950-luvulla Ahlströmin sosiaalipäällikkönä ja Suomen Kaapelitehdas Oy:n henkilöstöpäällikkönä.
Kockin puoliso oli vuodesta 1944 kirjastonhoitaja Benita Kock o.s. Nyman (1912–2004).
Westfield (New Jersey)
Westfield on kunta (town) New Jerseyn osavaltiossa, Unionin piirikunnassa. Vuonna 2019 sen väkiluku oli 29 881 asukasta.
Westfield perustettiin vuonna 1794 ja siitä tuli kunta vuonna 1903.
Alppihiihdon maailmanmestaruuskilpailut 2005
Syöksylasku
<br style="clear:both" />
Supersuurpujottelu
<br style="clear:both" />
Pujottelu
<br style="clear:both" />
Alppiyhdistetty
<br style="clear:both" />
Suurpujottelu
<br style="clear:both" />
Joukkuekilpailu
<br style="clear:both" />
Mitalitaulukko
Isäntämaa
Tequila (kappale)
”Tequila” on suomalaisen laulaja-lauluntekijä Paula Vesalan taiteilijanimellä Vesala julkaisema esikoissingle. Vesalan itse sanoittama, säveltämä ja tuottama single julkaistiin 23. lokakuuta 2015. Kappale sisältyy Vesalan kesäkuussa 2016 julkaistavalle esikoisalbumille.
”Tequila” nousi Suomen virallisen singlelistan sijalle 4. Latauslistalla se on sijoittunut toiseksi ja radiosoitossa soitetuimmaksi kappaleeksi kuudeksi viikoksi alkuvuodesta 2016. Singleä on myyty platinalevyyn oikeuttava määrä.
Kappaleen virallinen musiikkivideo julkaistiin levy-yhtiö Warner Music Finlandin YouTube-kanavalla 25. marraskuuta 2015. Video on ohjannut Hannu Aukia.
Vastaanotto
Rumba-lehden kriitikot antoivat kappaleelle varovaisen myönteisen arvion, ja kehuivat erityisesti sävellystä. Niko Peltonen piti kappaletta ajanmukaisesti tuotettuna ja komeana sävellyksenä, mutta nopeatempoisempaa loppupuolta hieman ärsyttävänä. Vesalaa hän vertasi Lana Del Reyhin. Santtu Reinikainen piti sävellystä mieleenpainuvana, mutta mielikuvituksettomana. Anna Brotkin puolestaan piti kertosäkeen sanoitusta turhan yksinkertaisena. Kappaleessa on havaittu vahvoja PMMP-vaikutteita.
Eurowiisut – Terveisiä perseestä
Eurowiisut – Terveisiä perseestä on Sleepy Sleepersin studioalbumi vuodelta 2007. Albumi on ensimmäinen Sleepy Sleepersin studioalbumi sitten vuoden 1989.
Albumi nousi Suomen virallisen listan sijalle 5.
Gregg Rolie
Gregg Rolie (s. 17. kesäkuuta 1947) on yhdysvaltalainen kosketinsoittaja, joka on toiminut mm. yhtyeissä Santana, Journey, The Storm ja Abraxas Pool.
Rolie syntyi Seattlessa. Hän aloitti yhteistyönsä Carlos Santanan kanssa vuonna 1966, mutta jätti yhtyeen 1970-luvun alussa. Vuonna 1973 hän perusti kitaristi Neal Schonin kanssa Journeyn.